Diari Oficial de la Generalitat Valenciana


Sumari del DOGV 9867, del 10-06-2024 (2024/5369)

Extracte de l'Orde 3/2024, de 31 de maig, de la Vicepresidència Segona i Conselleria de Serveis Socials, Igualtat i Habitatge per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - finançat per la Unió Europea - Next Generation EU i es procedix a la seua convocatòria per a l'any 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5369


Data del document
:   31-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

Extracte de l'Orde 3/2024, de 31 de maig, de la Vicepresidència Segona i Conselleria de Serveis Socials, Igualtat i Habitatge per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - finançat per la Unió Europea - Next Generation EU i es procedix a la seua convocatòria per a l'any 2024. [2024/5369]  
   
BDNS(Identif.):765968  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/765968)  
  
Primer. Objecte  
Convocar per a l'exercici 2024 les ajudes establides en l'Orde 3/2024 de 31 de maig de 2024, de la Vicepresidència Segona i Conselleria de Serveis Socials, Igualtat i Habitatge per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - finançat per la Unió Europea - Next Generation EU.  
  
  
Segon. Bases reguladores  
Les bases reguladores es contenen en l'Orde 3/2024 de 31 de maig de 2024, de la Vicepresidència Segona i Conselleria de Serveis Socials, Igualtat i Habitatge per la qual s'aproven les bases reguladores per a la concessió de subvencions del programa d'ajuda a la construcció d'habitatges en lloguer social en edificis energèticament eficients del Pla de recuperació, transformació i resiliència 2021-2026 - finançat per la Unió Europea - Next Generation EU.  
  
Tercer. Finançament de les ajudes  
El finançament de les ajudes regulades en la present orde es farà amb càrrec al capítol 7 i a l'aplicació pressupostària G0116.99.00, subprograma 431M00 MRR Habitatge i Rehabilitació per a la Recuperació Econòmica i Social de la línia S1210, Ajudes del Pla de Recuperació, Transformació i Resiliència per a promocions d'habitatge per a arrendament, dels pressupostos de la Generalitat per a l'exercici 2024.  
  
La quantia total màxima de les ajudes a concedir serà de 29.528.392,00 euros, provinents de l'aportació del Ministeri d'Habitatge i Agenda Urbana. Este import s'estima segons la disponibilitat pressupostària de la línia S1210.  
D'acord amb el que s'establix en l'article 62.3 del Reial decret llei 36/2020, de 30 de desembre, la quantia total màxima fixada inicialment en la convocatòria podrà ser ampliada dins dels crèdits disponibles, sense necessitat d'una nova convocatòria.  
No obstant això, si es complixen algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior, es podrà augmentar mitjançant resolució de la vicepresidenta segona del Consell i consellera de Serveis Socials, Igualtat i Habitatge, fins a un import total màxim de 08.940.389,00 d'euros, tot això sense perjuí de poder incrementar-ho en major import en cas que el Ministeri d'Habitatge i Agenda Urbana aportara nous fons en el marc del Pla de recuperació, transformació i resiliència 2021-2026- finançat per la Unió Europea - Next Generation EU. Esta resolució es publicarà, si és el cas, en el Diari Oficial de la Generalitat Valenciana prèviament a la resolució de concessió d'ajudes.  
Per contra, en el cas que l'import global de les sol·licituds presentades, que complisquen els requisits de les presents bases, siga inferior a la dotació total inicial prevista de la convocatòria, el sobrant podrà ser alliberat per a destinar-se a altres programes o necessitats pressupostàries de la Vicepresidència Segona i Conselleria de Serveis Socials, Igualtat i Habitatge, vinculades al Reial decret 853/2021, de 5 d'octubre.  
  
  
Quart. Quantia de l'ajuda  
1. Els promotors dels habitatges públics podran obtindre una ajuda proporcional a la superfície útil de cada habitatge, de fins a un màxim de 700 euros per metre quadrat de superfície útil d'habitatge. La quantia màxima d'esta subvenció no podrà superar els 50.000 euros per habitatge, sense que en cap cas puga excedir del cost de les actuacions subvencionables.  
2. Seran gastos subvencionables tots els gastos inherents a la promoció de què es tracte, incloent-se el cost de l'edificació, els gastos generals, els gastos corresponents als informes preceptius, el benefici industrial i qualsevol un altre necessari sempre que tots ells consten degudament acreditats. No es consideren costos subvencionables els corresponents a llicències, taxes, impostos o tributs. No obstant això, l'IVA o l'impost indirecte equivalent, podran ser considerats elegibles sempre que no puguen ser susceptibles de recuperació o compensació total o parcial.  
  
Quint. Parts beneficiàries i procediment de concessió  
El procediment de concessió d'estes subvencions serà en règim de concurrència no competitiva, conforme a l'article 62.1 del Reial decret llei 36/2020, de 30 de desembre per remissió de l'article 24 del Decret llei 6/2021, d'1 d'abril.  
Podran ser beneficiaris i, per tant, sol·licitants de les ajudes:  
1. Podran ser destinataris últims d'estes ajudes les empreses o entitats privades que sol·liciten les presents ajudes en forma i termini. Hauran de tindre la seua residència fiscal a Espanya i ser titulars del dret de superfície, licitat i adjudicat per Entitat Valenciana d'Habitatge i Sòl, mitjançant el procediment previ de concurrència competitiva, segons el plec del dret de superfície que regule la seua licitació sobre terrenys de titularitat pública. Hauran de promoure sobre els terrenys objecte del dret de superfície vivendes de nova construcció que es destinen al lloguer social o a preu assequible, durant un termini d'almenys cinquanta anys, comptats des de l'endemà de la data de l'obtenció de la qualificació definitiva, que complisquen amb els requisits establits en la base segona i les mateixes hauran d'estar finalitzades el 30 de juny de 2026, sense perjuí de les possibles pròrrogues que pogueren establir-se de conformitat amb l'article 4.7 del Reial decret 853/2021, de 5 d'octubre.  
  
2. Quan els destinataris últims de les ajudes siguen persones jurídiques deuran acreditar expressament a la seua sol·licitud que es troben degudament constituïdes, segons la normativa que resulte d'aplicació.  
  
3. Podran accedir a la condició de destinataris últims de les ajudes, sempre que complisquen amb el que s'establix en l'article 11.3 de la Llei 38/2003, de 17 de novembre, general de subvencions (d'ara en avant Llei 38/2003, de 17 de novembre), les agrupacions privades de persones físiques o jurídiques, les comunitats de béns o qualsevol altre tipus d'unitat econòmica o patrimoni separat que, fins i tot mancant de personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.  
  
Sext. Termini i forma de presentació de sol·licituds  
La sol·licitud es presentarà de manera telemàtica en model normalitzat dirigit a la direcció general d'Habitatge. S'establix un termini de vint dies hàbils des de l'endemà d'aquell en què es formalitze l'escriptura del dret de superfície. Este termini serà en tot cas posterior a la publicació de l'orde en el Diari Oficial de la Generalitat Valenciana. L'incompliment del termini de sol·licitud determinarà automàticament l'exclusió de la convocatòria.  
El procediment de sol·licitud serà telemàtic, i es realitzarà segons s'establix en l'apartat primer de l'orde, sense perjuí del que disposa la legislació reguladora del procediment administratiu comú de les administracions públiques.  
La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a este tràmit. La seua presentació presumix l'acceptació incondicionada de les bases reguladores, de la convocatòria i de les condicions, requisits i obligacions que es contenen en estes.  
  
València, 31 de maig de 2024. La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.